钦定古今图书集成/明伦汇编/氏族典/第337卷 > 刘颜
## 钦定古今图书集成/明伦汇编/氏族典/第337卷 > 刘颜

按《宋史刘颜传》：“颜字子望，彭城人。少孤，好古学，不专
章句。举进士第，知龙兴县，坐法免。久之，授徐州文学。
居乡里，教授数十百人。采汉唐奏议为辅弼名对，除
任城主簿。李迪知兖州、青州，皆辟为从事。卒。著《儒术
通要》《经济枢言》复数十篇。石介见其书，叹曰：‘恨不在
弟子之列’。”子庠。